الصفحه دى يتيمه, حاول تضيفلها لينك فى صفحات تانيه متعلقه بيها. دعوة عملها الدكتور أشرف عزت أخصائى الاطفال فى جروب على الفيس بوك سنة 2010 اسمه "علم جديد لمصر" اقترح د.عزت تصميم علم جديد لمصر على شكل مثلث فى إشارة للهرم، وتكون خلفيته خضرا فى إشارة للنيل واراضيه الزارعيه، و أكد أن دعوته لتغيير العلم ملهاش اى علاقة بتوجهات سياسية او عروبية او دينية. وكان راي د.عزت ان علم مصر الحالي مش بيعبر عن هوية مصر نهائي وحضارتها الكبيرة جدا , و اعضاء الجروب اللي معترضين علي علم مصر واللي بيتفق معاهم د.عزت ساعدوه واختاروا معاه تصميمات جديدة لعلم مصر . بعد ثورة 25 يناير الفكره بقي ليها ارضيه اكبر ممكن تتنفذ عليها خصوصا ان الثورة قامت وجت معاها مبادئ الحرية والتغيير . عملت الاعلاميه امال فهمى لقاء مع د.عزت في برنامجها الاذاعي علي الناصية وناقشوا فيه تغيير علم مصر وبين فيه د.عزت اسباب تغيير العلم وفكرته اللي بتتلخص في انه لازم يكون لمصر علم خاص بيها ويتحلي العلم المصري بايقونه مصرية خالصة خصوصا ان مصر ام الفنون والزخارف والاشكال الفرعونية اللي موجودة في المعابد خير دليل علي الكلام ده , وكمان اكد انه علم مصر اتغير في القرن ونص اللي فاته 8 مرات بس كانت تغييرات غريبة ملهاش دعوة لا بمصر ولا بالهوية المصرية .